Middelsstore, slanke, matte, brunlige trebukker med forkortede dekkvinger. Antennene er kortere enn kroppen, litt utvidete mot spissen, sagtakkede til svakt kamformede. Pronotum er mer eller mindre tønneformet, uten pigger på sidene. Dekkvingene er forkortede, dekker bare rundt halve den lange og tynne bakkroppen og ikke flygevingene. Beina er nokså lange, lårene moderat klubbeformede.